| **Rafaelis Puarėpranc. *Raphaël Poirée*** |
| --- |
|  |
| Gimė | 1974 m. rugpjūčio 9 d. (48 metai)Rives miestelyje, Izero departamente, Prancūzija |
|  |
| Veikla | žymiausias prancūzų biatlonininkas, septyniskart pasaulio čempionas, keturiskart pasaulio taurės laimėtojas, olimpinis prizininkas. |

**Rafaelis Puarė** (pranc. *Raphaël Poirée*, g. 1974 m. rugpjūčio 9 d. Rives miestelyje, Izero departamente, Prancūzija) – vienas geriausių prancūzų biatlonininkų, septyniskart pasaulio čempionas, keturiskart pasaulio taurės laimėtojas, olimpinis prizininkas. 2007 m. Puarė baigė savo sportinę karjerą.

Biografija
----------

Raphaël Poirée nuo 10 metų pradėjo slidinėti, užsiiminėti biatlonu. 1995–1996 m. sezone debiutavo pasaulio taurės varžybose ir užėmė bendrą 17-tą vietą. 1997/1998 m. pasaulio taurės galutinėje įskaitoje užėmė aukštą penką vietą. 1999/2000 m. laimėjo pirmąją pasaulio taurę, 2000/2001 m. antrąją pasaulio taurę, 2001 m. tapo pasaulio čempionu. 2002 m. laimėjo trečiąją pasaulio biatlono taurę iš eilės bei du pasaulio čempionato aukso medalius.

2004 m. Raphaël Poirée laimėjo ketvirtąją pasaulio taurę, tris aukso medalius pasaulio čempionate.

2006/2007 m. sezone Raphaël Poirée baigė savo sportinę karjerą. Paskutinėse savo lenktynėse Holmenkolene Norvegija 15 km masinio starto lenktynėse R. Poirée pralaimėjo savo pagrindiniam varžovui Ole Einar Bjørndalen 3 cm.

Raphaël Poirée per savo karjerą nepavyko laimėti olimpinio aukso medalio. Jis laimėjo vieną sidabro ir du bronzos olimpinius medalius. R. Poirée laimėjo 44 pasaulio taurės etapus (39 kartus – 2 vieta, 20 k. – 3 vieta), laimėjo pasaulio čempionato 7 aukso, 3 sidabro ir 7 bronzos medalius.

Pasiekimai
----------

### Olimpinės žiemos žaidynės

Viso – 3 medaliai (aukso – 0, sidabro – 1, bronzos – 2)

| Metai | 20 km lenktynės | Sprintas | Persekiojimo lenktynės | Masinis startas | Estafetė |
| --- | --- | --- | --- | --- | --- |
| 1998 m. | 22  |   |   |   |  7 |
| 2002 m. |  10  |  9 |  2 |  |  3  |
| 2006 m. |  20 |  8 |  |  12 | 3  |

### Pasaulio čempionatai

Viso – 17 medaliai (aukso – 7, sidabro – 3, bronzos – 7)

| Metai | 20 km lenktynės | Sprintas | Persekiojimo lenktynės | Masinis startas | Estafetė |
| --- | --- | --- | --- | --- | --- |
| 1996 m. | 67 | 23 |   |  |  5 |
| 1997 m. | 14 | 59 |   |  | 5 |
| 1998 m. |  |  | 3  |  |   |
| 1999 m. | 19 | 26 | 11 | 9 | 12 |
| 2000 m. | 4 | 6 | 3 | **1** | 10 |
| 2001 m. | 37 | 7 | 2 | **1** | **1** |
| 2003 m. | 7 |  |  | 3 | 13 |
| 2004 m. | **1** | **1** | 2 | **1** | 3 |
| 2005 m. | 8 | 13 | 9 | 3 | 5 |
| 2006 m. |  |  |  |  | 3 |
| 2007 m. | **1** | 8 | 6 | 3 | 2 |

### Pasaulio taurė

Viso – 4 didžiosios pasaulio taurės (II vieta – 2, III vieta -3); 8 mažosios pasaulio taurės (1 – sprinte, 3 – persekiojimo l. 2 – masinio starto l. 2 – 20 km l.).

| Metai | Pasaulio Taurė | Sprintas | Persekiojimo lenktynės | Masinis startas | 20 km lenktynės | Pergalės etapuose |
| --- | --- | --- | --- | --- | --- | --- |
| 1995/96 | 17 |
| 1997/98 | 5 |  |  |  |  | 1 |
| 1998/99 | 5 |  |  |  |  | 4 |
| 1999/00 | **1** |  |  |  |  | 2 |
| 2000/01 | **1** |  | **1** |  |  | 5 |
| 2001/02 | **1** |  | **1** |  |  | 7 |
| 2002/03 | 4 |  |  |  |  | 3 |
| 2003/04 | **1** | **1** | **1** | **1** | **1** | 8 |
| 2004/05 | 3 |  |  | **1** |  | 3 |
| 2005/06 | 2 |  |  |  |  | 1 |
| 2006/07 | 3 |  |  |  | **1** | 5 |

Šeima
-----

Raphaël Poirée turi 2 seseris ir brolį Gaelį, kuris taip pat buvo biatlonininkas.
Raphaël Poirée buvo vedęs norvegų biatlonininkę Liv Grete Skjelbreid; dukros Emma (g. 2003 m.), Anna (g. 2007 m.) ir Lena (g. 2008 m.). Su šeima gyveno La Chapelle En Vercors (Prancūzija) ir Halandsdalene (Norvegija). 2009 m. Poirée važiuodamas keturračiu patyrė sunkius nugaros ir kaklo sužalojimus. 2013 m. išsiskyrė, 2016 m. susituokė su Anne Tunes.

Nuorodos
--------

* Fanų tinklalapis apie Poirée ir Prancūzijos biatlono komandą (anglų, prancūzų ir vokiečių k.)

Šaltiniai
---------

1. ↑  Raphaël Poirée giftet seg i hemmelighet